ประกาศคณะกรรมการการยางแห่งประเทศไทยประกาศคณะกรรมการการยางแห่งประเทศไทยเรื่องหลักเกณฑ์ วิธีการ และเงื่อนไขการขึ้นทะเบียนเกษตรกรชาวสวนยางพ.ศ. ๒๕๕๘ อาศัยอำนาจตามความในบทนิยามคำว่า เกษตรกรชาวสวนยาง ตามมาตรา ๔ แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทยจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการการยางแห่งประเทศไทย เรื่อง หลักเกณฑ์ วิธีการและเงื่อนไขการขึ้นทะเบียนเกษตรกรชาวสวนยาง พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้มีอำนาจ หมายความว่าผู้ว่าการการยางแห่งประเทศไทยหรือพนักงานผู้ซึ่งผู้ว่าการการยางแห่งประเทศไทยมอบหมายให้เป็นผู้รับขึ้นทะเบียนเกษตรกรชาวสวนยางตามหลักเกณฑ์วิธีการ และเงื่อนไขตามประกาศนี้พนักงาน หมายความว่าพนักงานในสังกัดการยางแห่งประเทศไทยสวนยาง หมายความว่าที่ดินปลูกต้นยางเนื้อที่ไม่น้อยกว่าสองไร่ แต่ละไร่มีต้นยางปลูกไม่น้อยกว่าสิบต้นและโดยเฉลี่ยไม่น้อยกว่าไร่ละยี่สิบห้าต้นข้อ ๔ หลักเกณฑ์การขึ้นทะเบียนเกษตรกรชาวสวนยาง๔.๑ คุณสมบัติผู้มีสิทธิยื่นขอขึ้นทะเบียนเกษตรกรชาวสวนยาง มีดังต่อไปนี้๔.๑.๑ มีสัญชาติไทย๔.๑.๒ มีสวนยาง(ก)ตั้งอยู่บนที่ดินที่ตนเองมีกรรมสิทธิ์หรือสิทธิครอบครองโดยชอบด้วยกฎหมาย(ตามบัญชีเอกสารหลักฐานที่ดิน ๑ ท้ายประกาศ) หรือ(ข)ตั้งอยู่บนที่ดินที่มีหนังสืออนุญาตการใช้ประโยชน์ในที่ดินของรัฐ(ตามบัญชีเอกสารหลักฐานที่ดิน๒ ท้ายประกาศ) หรือ(ค)ตั้งอยู่บนที่ดินที่มีหนังสือรับรองของส่วนราชการที่ที่ดินนั้นตั้งอยู่ว่าไม่เป็นที่หวงห้ามของทางราชการหรืออยู่ในเขตป่าสงวนแห่งชาติ หรืออุทยานแห่งชาติหรือป่าที่คณะรัฐมนตรีมีมติกำหนดให้เป็นป่าถาวรอันเป็นสมบัติของชาติ๔.๑.๓ เป็นเจ้าของ ผู้เช่า ผู้ทำสวนยางหรือคนกรีดยางซึ่งมีสิทธิได้รับผลผลิตจากต้นยางในสวนยางตามข้อ ๔.๑.๒๔.๑.๔ กรณีเป็นผู้เยาว์ต้องมีหนังสือยินยอมจากผู้แทนโดยชอบธรรม (ตามแบบคบ.ก ๕ ท้ายประกาศ)กรณีเป็นนิติบุคคลจะต้องมีหลักฐานการมอบหมายผู้แทนเป็นผู้ขึ้นทะเบียนเกษตรกรชาวสวนยาง๔.๒ สถานที่รับขึ้นทะเบียนณ ที่ทำการการยางแห่งประเทศไทยหรือสถานที่ที่การยางแห่งประเทศไทยกำหนดข้อ ๕ วิธีการขึ้นทะเบียน๕.๑ ให้ผู้ประสงค์จะขึ้นทะเบียนเกษตรกรชาวสวนยางซึ่งมีคุณสมบัติครบถ้วนยื่นแบบคำขอขึ้นทะเบียน (ตามแบบ คบ.ก ๑ ท้ายประกาศ) ต่อพนักงานณ สถานที่ที่กำหนดไว้ตามข้อ ๔.๒ในกรณีคนกรีดยาง ให้ยื่นคำขอขึ้นทะเบียน (ตามแบบ คบ.ก ๒ ท้ายประกาศ) ณสถานที่ที่กำหนดไว้ตามข้อ ๔.๒ ที่สวนยางตั้งอยู่๕.๒ ให้เกษตรกรชาวสวนยางขึ้นทะเบียนต่อพนักงานและให้เป็นหน้าที่ของเกษตรกรชาวสวนยางต้องแจ้งปรับปรุงข้อมูลทุกครั้งที่มีการเปลี่ยนแปลงข้อมูล๕.๓ในกรณีเกษตรกรชาวสวนยางไม่สามารถแจ้งการขึ้นทะเบียนด้วยตนเองได้ให้มอบอำนาจให้บุคคลอื่นแจ้งแทนได้(ตามแบบ คบ.ก ๔ ท้ายประกาศ)กรณีคนกรีดยางต้องมาแจ้งด้วยตนเองพร้อมเจ้าของ ผู้เช่าหรือผู้ทำสวนยางหรือผู้ที่ได้รับมอบอำนาจข้อ ๖ การยื่นคำขอขึ้นทะเบียนเกษตรกรชาวสวนยางให้ยื่นเอกสารและหลักฐานดังต่อไปนี้(๑) บัตรประจำตัวประชาชนและทะเบียนบ้านพร้อมสำเนา(๒)สำเนาหลักฐานแสดงกรรมสิทธิ์ในที่ดินหรือสิทธิครอบครองโดยชอบด้วยกฎหมายหรือสำเนาสัญญาเช่าการใช้ประโยชน์ที่ดินหรือหนังสือรับรองจากเจ้าของที่ดินกรณีเป็นผู้ทำสวนยาง(ตามแบบ คบ.ก ๓ ท้ายประกาศ)หรือสำเนาหนังสืออนุญาตการใช้ประโยชน์ในที่ดินของรัฐหรือสำเนาหนังสือรับรองของส่วนราชการที่ที่ดินนั้นตั้งอยู่ว่าไม่เป็นที่หวงห้ามของทางราชการหรืออยู่ในเขตป่าสงวนแห่งชาติหรืออุทยานแห่งชาติหรือป่าที่คณะรัฐมนตรีมีมติกำหนดให้เป็นป่าถาวรอันเป็นสมบัติของชาติ(๓) หนังสือมอบอำนาจ (กรณีแทน)/อื่น ๆ (ถ้ามี)(๔)ผู้ขอขึ้นทะเบียนต้องให้พยานซึ่งเป็นเจ้าของที่ดินข้างเคียงหรือกำนัน ผู้ใหญ่บ้านสมาชิกองค์กรปกครองส่วนท้องถิ่น (อปท.) ในพื้นที่ที่สวนยางตั้งอยู่รับรองการใช้ประโยชน์ที่ดินและการทำกิจกรรมปลูกยาง/กรีดยางโดยต้องลงลายมือชื่อเป็นพยานในแบบคำขอครบถ้วนกรณีเป็นคนกรีดยางต้องให้เจ้าของสวนยางลงลายมือชื่อรับรองการเป็นคนกรีดยางในสวนยางนั้นข้อ ๗ เมื่อได้รับคำขอขึ้นทะเบียนแล้วให้พนักงานตรวจสอบความครบถ้วนของข้อมูลการแจ้งและออกหลักฐานการรับแจ้งเพื่อเป็นหลักฐานแก่ผู้แจ้งกรณีที่พนักงานปฏิเสธไม่รับคำขอขึ้นทะเบียนให้แก่ผู้ขอขึ้นทะเบียนรายใดโดยเห็นว่าไม่มีคุณสมบัติครบถ้วนในการขอขึ้นทะเบียนตามประกาศนี้ให้ผู้ขอขึ้นทะเบียนมีสิทธิอุทธรณ์ต่อผู้มีอำนาจภายใน ๓๐ วัน นับแต่วันที่ได้รับแจ้งการปฏิเสธคำขอขึ้นทะเบียนให้ผู้มีอำนาจพิจารณาคำอุทธรณ์ของผู้ขอขึ้นทะเบียนให้แล้วเสร็จภายใน๓๐ วันนับแต่วันที่ได้รับคำอุทธรณ์ คำวินิจฉัยอุทธรณ์ให้เป็นที่สุดข้อ ๘ ให้พนักงานเสนอคำขอขึ้นทะเบียนพร้อมด้วยหลักฐานที่ได้รับไว้เพื่อให้ผู้มีอำนาจพิจารณารับขึ้นทะเบียนให้แล้วเสร็จภายใน๓๐ วัน นับแต่วันยื่นคำขอข้อ ๙ เมื่อผู้มีอำนาจได้รับขึ้นทะเบียนแล้วให้พนักงานแจ้งผลการรับขึ้นทะเบียนให้ผู้ยื่นคำขอทราบภายใน ๗ วันนับแต่วันรับขึ้นทะเบียนการนับระยะเวลาเริ่มต้นเป็นเกษตรกรชาวสวนยางที่ได้รับให้ขึ้นทะเบียนตามประกาศนี้ให้นับแต่วันที่รับขึ้นทะเบียนข้อ ๑๐ เมื่อปรากฏข้อเท็จจริงและมีหลักฐานโดยแน่ชัดแก่ผู้มีอำนาจว่าเกษตรกรชาวสวนยางผู้ได้รับการขึ้นทะเบียนขาดคุณสมบัติตามข้อ๔.๑ แห่งประกาศนี้ ให้เพิกถอนทะเบียนเกษตรกรชาวสวนยางรายนั้น ๆและให้ผู้มีอำนาจแจ้งให้เกษตรกรชาวสวนยางรายนั้น ๆ ทราบภายใน ๓๐ วัน นับแต่วันที่เพิกถอนทะเบียนให้เกษตรกรชาวสวนยางที่ถูกเพิกถอนทะเบียนมีสิทธิอุทธรณ์ต่อผู้บังคับบัญชาของผู้มีอำนาจที่เพิกถอนทะเบียนเหนือขึ้นไปหนึ่งชั้นภายใน ๓๐ วัน นับแต่วันที่ได้รับแจ้งการเพิกถอนทะเบียนให้ผู้บังคับบัญชาของผู้มีอำนาจตามวรรคสองพิจารณาคำอุทธรณ์ของเกษตรกรชาวสวนยางให้แล้วเสร็จภายใน ๓๐ วันนับแต่วันที่ได้รับคำอุทธรณ์ คำวินิจฉัยอุทธรณ์ให้เป็นที่สุดประกาศณ วันที่ ๓๐ กันยายน พ.ศ. ๒๕๕๘สมชาย ชาญณรงค์กุลประธานกรรมการการยางแห่งประเทศไทย[เอกสารแนบท้าย]๑. บัญชีเอกสารหลักฐานที่ดิน ๑๒. บัญชีเอกสารหลักฐานที่ดิน ๒๓. แบบคำขอขึ้นทะเบียนเกษตรกรชาวสวนยาง (แบบ คบ.ก ๑)๔. หลักฐานการยื่นขอขึ้นทะเบียนเกษตรกรชาวสวนยาง๕. ไม่รับขึ้นทะเบียนสถาบันเกษตรกรชาวสวนยาง(ฉบับ กยท.)๖. ไม่รับขึ้นทะเบียนสถาบันเกษตรกรชาวสวนยาง(ฉบับ ผู้ขอขึ้นทะเบียน)๗. แบบคำขอขึ้นทะเบียนคนกรีดยาง (แบบคบ.ก ๒)๘. หลักฐานการยื่นขอขึ้นทะเบียนคนกรีดยาง๙. ไม่รับคำขอขึ้นทะเบียนคนกรีดยาง (ฉบับกยท.)๑๐. ไม่รับคำขอขึ้นทะเบียนคนกรีดยาง (ฉบับผู้ขอขึ้นทะเบียน)๑๑. หนังสือรับรองจากเจ้าของที่ดิน (กรณีรับรองผู้ทำสวนยางในที่ดินที่อาศัยบุคคลอื่น)(แบบ คบ.ก ๓)๑๒. หนังสือมอบอำนาจเพื่อขอขึ้นทะเบียนเกษตรกรชาวสวนยางตามพระราชบัญญัติการยางแห่งประเทศไทยพ.ศ. ๒๕๕๘ (แบบ คบ.ก ๔)๑๓. หนังสือยินยอมของผู้แทนโดยชอบธรรม (แบบคบ.ก ๕)(ดูข้อมูลจากภาพกฎหมาย)ปริยานุช/ผู้จัดทำ๑๕ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๖ ง/หน้า ๔/๘ ตุลาคม ๒๕๕๘